text: अहमदाबाद: गुजरात विधानसभा चुनाव से पहले गांधीनगर के आर्चडायोसिस आर्चबिशप ने एक पत्र लिख कर ईसाई समुदाय के लोगों से देश को ‘राष्ट्रवादी ताकतों’से बचाने का अनुरोध किया है. आर्चबिशप ने कहा कि अल्पसंख्यकों के बीच ‘असुरक्षा की बढ़ती भावना’ के बीच देश का ‘लोकतांत्रिक ताना बाना’ दांव पर है. राज्य में सत्तारूढ़ भाजपा को परोक्ष रूप से निशाना बनाते हुए आर्चबिशप थॉमस मैकवान ने अल्पसंख्यक समुदाय से विधानसभा चुनाव में उन उम्मीदवारों को चुनने में मदद करने की अपील की, जो बगैर भेदभाव के हर मानव का सम्मान करते हों.